ශ්‍රී ලංකා ජලජීවී වගා සංවර්ධන අධිකාරියේ හා කඳුරට දිවි නැඟුම ග්‍රාමීය ධීවර සංවිධානයේ අනුග්‍රහයෙන් මහනුවර දිස්ත්‍රික් ලේකම් කාර්යාලයේ ජලජීවී ප්‍රදර්ශන හා තොරතුරු ඒකකයක් මධ්‍යම පළාත් ආණ්ඩුකාර ටිකිරි කොබ්බෑකඩුව මහතා ඊයේ (10) විවෘත කළේය.ශ්‍රී ලංකාවේ දිස්ත්‍රික් ලේකම් කාර්යාලයක පිහිටවූ ප්‍රථම ජලජීවී ප්‍රදර්ශන හා තොරතුරු ඒකකය ලෙස හැඳින්වෙන මෙය මහනුවර දිස්ත්‍රික් ලේකම් එච්. එම්. ගාමිණී සෙනෙවිරත්න මහතාගේ උපදෙස් පරිදි ස්ථාපිත කෙරිණි.මේ විශේෂ ඒකකය මගින් මහනුවර ප්‍රදේශයේ පාසල්වල දරු දැරියන් ඇතුළු පර්යේෂකයන්ට ජලජීවී වගාව පිළිබඳ තොරතුරු ලබාගත හැකි අතර, මහනුවර දිස්ත්‍රික් ලේකම් කාර්යාලයේ පළමු මහලේ පිහිටුවා ඇති මේ ඒකකයේ අධීක්ෂණ කටයුතු ශ්‍රී ලංකා ජලජීවී වගා සංවර්ධන අධිකාරියේ මහනුවර දිස්ත්‍රික් කාර්යාලය හරහා සිදුකෙරේ..